Sina – Marzipan
Il disc dal mais proponì dal Battaporta .

Da David Spinnler

"Marzipan" - uschè dultsch e charin è il num da la schibetta nova da la Vallesana Sina. "Propäller" è la single actuala che fa ballar cun ses ritmus lom e la melodia popischma.
La champiunessa dal rock da dialect feminin svizzer è puspè qua - cun il tschintgavel album. Sina ha atgnamain num Ursula Bellwald. Cumenzà a far musica ha ella en la sparta dal schlagher da temps da Michel Villa. Pli tard ha ella sa numnà Sina CampeIl - CampeIl pervia che ella deriva da Gampel. E dal 1994 èsi gartegià da producir I'emprima schibetta cun num Sina. Questa schibetta ha dalunga gì success, er pervia dal boom da musica svizra da dialect da quels onns. Fin dal 99 èn seguids ils albums "Wiiblich", "Häx oder Heilig" e "4". Ussa è qua "Marzipan" - la schibetta nova. Sina di: "Questa schibetta pachetescha en ils ultims dus onns da mia vita." L'album porscha texts per tadlar bain, musica che variescha tranter stil baladesc, tranter atmosfera da funk - sco tar "Propäller" - e tranter tuns pli dirs e svelts da la ghitarra Il pli bel toc? "Rosurot", iI numer 10 dal disc! Pertge? Taidla sez - toc marzipan!

Sina - "Marzipan" (Musikvertrieb)

La redacziun dal Battaporta dal Radio Rumantsch preschenta mintga mais in disc cumpact - ina schibetta. Grazia fitg a noss "radiologs"!